Diari Oficial de la Generalitat Valenciana


Sumari del DOGV 9452, del 19-10-2022 (2022/9018)

RESOLUCIÓ de 28 de setembre de 2022, de la Conselleria d'Hisenda i Model Econòmic, per la qual s'autoritza una generació de crèdit per majors ingressos finalistes dels previstos, procedents del Ministeri d'Agricultura, Pesca i Alimentació, dins del Pla d'impuls de la sostenibilitat i competitivitat de l'agricultura i la ramaderia en el marc del Pla de recuperació, transformació i resiliència, per import de 15.818 euros (expedient 12.017/22-154)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9018


Data del document
:   28-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de setembre de 2022, de la Conselleria d'Hisenda i Model Econòmic, per la qual s'autoritza una generació de crèdit per majors ingressos finalistes dels previstos, procedents del Ministeri d'Agricultura, Pesca i Alimentació, dins del Pla d'impuls de la sostenibilitat i competitivitat de l'agricultura i la ramaderia en el marc del Pla de recuperació, transformació i resiliència, per import de 15.818 euros (expedient 12.017/22-154) [2022/9018]  
  
  
El pressupost inicial de la Conselleria d'Agricultura, Desenvolupament Rural, Emergència Climàtica i Transició Ecològica per al 2022, inclou en el centre de despesa 0314 «Pla d'impuls de la sostenibilitat i competitivitat de l'agricultura i ramaderia» del programa 714.99 MRR. Agricultura i Desenvolupament Rural, els crèdits destinats a dur a terme actuacions del component 3 «Transformació ambiental i digital del sector agroalimentari i pesquer», inversió 4, Pla d'Impuls de la sostenibilitat i competitivitat de l'agricultura i la ramaderia, destinat a la gestió de residus ramaders, la millora de l'eficiència energètica a través de l'economia circular i la modernització integral d'hivernacles, finançats íntegrament per les transferències corresponents a aquest mecanisme.  
  
La previsió inicial d'ingressos i despeses per a aquestes actuacions va ascendir a un total de 2.897.180 euros, prenent en consideració la distribució que figurava en el que llavors encara era projecte de Reial decret per a establir les bases reguladores de les ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia en el marc del Pla de Recuperació, Transformació i Resiliència. Una vegada que aquestes es van aprovar en el Reial decret 948/2021, de 2 de novembre, els imports assignats són 15.818 euros superiors a aquesta previsió, la qual cosa afecta també la seua distribució per als diferents programes de suport que contempla.  
Per tractar-se d'ingressos finalistes no previstos inicialment i a fi de dur a terme les actuacions per a les quals es transfereixen els fons i pels imports assignats, per part de la Conselleria d'Agricultura, Desenvolupament Rural, Emergència Climàtica i Transició Ecològica, es proposa generar crèdits en el capítol 7 del programa 714.99 MRR. Agricultura i Desenvolupament Rural, pels 15.818 euros a què ascendeix la diferència, que permet incrementar la dotació de les línies de subvenció de concurrència competitiva S8819, S8820, S8821 i S8822, amb càrrec a les quals es financen les ajudes.  
A aquest efecte i en virtut del que es disposa en l'article 19 del Decrets llei 6/2021, del Consell, en l'article 50 de la Llei 1/2015 d'hisenda pública, sector públic instrumental i subvencions i en els articles 21 i 24 de la Llei 8/2021 de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
S'autoritza una generació de crèdit, en el pressupost d'ingressos, en l'aplicació 701.93 Transferències de capital finalistes de l'administració de l'Estat. Àrea Agricultura, Ramaderia i Pesca. MRR, per import de 15.818 euros.  
  
Segon  
S'autoritza una generació de crèdit en el pressupost de despeses en l'aplicació 36.93.66.1665.220.80.7 per import de 15.818 euros, que permet incrementar les línies de subvenció de concurrència competitiva S8819, S8820, S8821 i S8822 de l'annex de transferències i subvencions de capital del programa 714.99 MRR. Agricultura i Desenvolupament Rural, finançades íntegrament amb aportació externa Transferències de l'Estat MRR. Àrea d'Agricultura, Ramaderia i Pesca, d'acord amb el següent detall:  
  
Tercer  
A conseqüència dels imports generats, es modifica l'FP3 del programa 714.99 MRR. Agricultura i Desenvolupament Rural, en les dades relatives a l'aplicació 701.93, que queda establit en els termes següents:  
  
  
València, 28 de setembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.